b"\n_START_ARTICLE_\nKristi Menighed (Frikirke)\n_START_PARAGRAPH_\nKristi Menighed (engelsk: Christ's Assembly) var en dansk frikirke i d\xc3\xb8bersk-pietistisk tradition._NEWLINE_Frikirken blev oprettet i 1960erne af Johannes Thalitzer, der i 1950erne havde stiftet bekendtskab med Schwarzenau Brethren (tunkere) i Nordamerika. Brethren har r\xc3\xb8dder b\xc3\xa5de i anabaptismen (mennonitter) og den radikale pietisme. Kristi Menighed s\xc3\xa5 sig ogs\xc3\xa5 i tradition med Jakob Denner og zionitterne, en dansk-norsk frikirke fra 1700-tallet. Thalitzer k\xc3\xb8bte i 1962 den tidligere badeanstalt i \xc3\x98sterbrogade 55 i Brumleby-kvarteret i K\xc3\xb8benhavn og indrettede her et menighedslokale. Et andet menighedshus blev oprettet i N\xc3\xb8rregade 64 i Frederiksv\xc3\xa6rk. Efter Thalitzers d\xc3\xb8d i november 1994 nedlagde de resterende medlemmer menigheden."